[pic] | COMISIA COMUNITĂŢILOR EUROPENE |

Bruxelles, 14.10.2009

COM(2009) 530 final

2009/0149 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

privind datele statistice referitoare la transportul rutier de mărfuri (Versiune codificată)

EXPUNERE DE MOTIVE

1. În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.

Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.

Prin urmare, claritatea şi transparenţa dreptului comunitar depind şi de codificarea legislaţiei adeseori modificată.

2. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor legislative cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a legislaţiei comunitare, serviciile responsabile ar trebui să codifice textele la intervale şi mai scurte.

3. Concluziile preşedinţiei Consiliului European de la Edimbourg, din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.

Codificarea trebuie realizată respectând cu stricteţe procesul legislativ comunitar normal.

Întrucât nici o modificare de substanţă nu poate fi introdusă în actele care fac obiectul codificării , Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.

4. Obiectul prezentei propuneri este codificarea Regulamentului (CE) nr. 1172/98 al Consiliului din 25 mai 1998 privind datele statistice referitoare la transportul rutier de mărfuri[3]. Noul regulament se substituie diverselor acte care îi sunt încorporate[4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.

5. Prezenta propunere de codificare a fost elaborată pe baza unei consolidări prealabile a textului Regulamentului (CE) nr. 1172/98 şi a actelor care l-au modificat, în toate limbile oficiale, efectuată prin intermediul unui sistem informatic , de către Oficiul Publicaţiilor Oficiale ale Comunităţilor Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa IX la regulamentul codificat.

2009/0149 (COD)

Propunere de

ê 1172/98 (adaptat)

REGULAMENT AL PARLAMENTULUI EUROPEAN ŞI AL CONSILIULUI

privind datele statistice referitoare la transportul rutier de mărfuri (versiune codificată)

(Text cu relevanţă pentru SEE)

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul Ö 285 alineatul (1) Õ,

având în vedere propunerea Comisiei,

având în vedere avizul Comitetului Economic şi Social European[5],

hotărând în conformitate cu procedura prevăzută la articolul 251 din tratat[6]

întrucât:

ê

(1) Regulamentul (CE) nr. 1172/98 al Consiliului, din 25 mai 1998 privind datele statistice referitoare la transportul rutier de mărfuri[7] a fost modificat de mai multe ori şi în mod substanţial[8]. Este necesar, din motive de claritate şi de raţionalizare, să se codifice regulamentul menţionat.

ê 1172/98 considerentul 1

(2) Pentru a îndeplini sarcinile ce i-au fost încredinţate în contextul politicii comune a transporturilor, Comisia trebuie să aibă la dispoziţie date statistice comparabile, sigure, sincronizate, regulate şi cuprinzătoare cu privire la dimensiunea şi dezvoltarea transportului rutier de mărfuri cu vehicule înmatriculate în Comunitate şi cu privire la gradul de utilizare a vehiculelor care realizează acest transport.

ê 1172/98 (adaptat)

(3) Ö Este Õ necesar să se realizeze statistici regionale cuprinzătoare cu privire atât la transportul de mărfuri, cât şi la deplasările efectuate de vehicule.

(4) În consecinţă, este indicat Ö să se asigure Õ descrierea originii şi destinaţiei regionale a transportului intracomunitar pe aceleaşi baze ca şi în cazul transportului naţional şi Ö să se asigure Õ o legătură între transportul de mărfuri şi deplasările efectuate de vehicule prin măsurarea gradului de utilizare a vehiculelor care realizează acest transport.

ê 1172/98

(5) În conformitate cu principiul subsidiarităţii, crearea unor standarde statistice comune care să permită obţinerea de informaţii armonizate poate fi abordată eficient numai la nivelul Comunităţii, pe când datele vor fi culese în fiecare stat membru sub autoritatea organismelor şi instituţiilor care au sarcina de a elabora statisticile oficiale.

(6) Regulamentul (CE) nr. 223/2009 al Parlamentului European şi al Consiliului din 11 martie 2009 privind statisticile europene şi de abrogare a Regulamentului (CE, Euratom) nr. 1101/2008 al Parlamentului European şi al Consiliului privind transmiterea de date statistice confidenţiale Biroului Statistic al Comunităţilor Europene, a Regulamentului (CE) nr. 322/97 al Consiliului privind statisticile comunitare şi a Deciziei 89/382/CEE, Euratom a Consiliului de constituire a Comitetului pentru programele statistice ale Comunităţilor Europene[9] prevede un cadru de referinţă pentru dispoziţiile stabilite de prezentul regulament, în special cele care privesc accesul la sursele de date administrative, eficienţa raportată la cost a resurselor disponibile şi confidenţialitatea statistică.

(7) Comunicarea datelor personale, efectuată pe baza anonimatului, este necesară pentru a se estima acurateţea generală a rezultatelor.

(8) Este important să se asigure difuzarea adecvată a informaţiilor statistice.

ê 399/2009, considerent 1

(9) Măsurile necesare pentru punerea în aplicare a prezentului regulament se adoptă în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei[10],

ê 399/2009, considerent 4 (adaptat)

(10) Comisia ar trebui să fie împuternicită să adapteze caracteristicile culegerii datelor și conţinutul anexelor și să adopte cerinţele minime de precizie a rezultatelor statistice transmise de statele membre precum și procedurile de punere în aplicare a Ö prezentului Õ regulament, inclusiv măsurile pentru adaptarea acestuia la progresele economice și tehnice. Deoarece măsurile respective au un domeniu general de aplicare și sunt destinate să modifice elemente neesenţiale ale Ö prezentului Õ regulament, acestea trebuie să se adopte în conformitate cu procedura de reglementare cu control prevăzută la articolul 5a din Decizia 1999/468/CE,

ê 1172/98

ADOPTĂ PREZENTUL REGULAMENT:

Articolul 1

Obiectul şi domeniul de aplicare

(1) Fiecare stat membru elaborează statistici comunitare cu privire la transportul rutier de mărfuri cu vehicule de transport rutier de marfă care sunt înmatriculate în statul membru respectiv şi cu privire la deplasările efectuate de aceste vehicule.

(2) Prezentul regulament nu se aplică transportului rutier de mărfuri efectuat cu:

(a) vehicule de transport rutier de marfă a căror greutate sau dimensiuni autorizate depăşesc limitele normal admise în statele membre respective;

(b) vehicule agricole, vehicule militare şi vehicule aparţinând administraţiilor publice centrale sau locale, cu excepţia vehiculelor de transport rutier de marfă care aparţin unor întreprinderi publice, în special întreprinderilor de cale ferată.

Fiecare stat membru poate exclude din domeniul de aplicare al prezentului regulament vehiculele de transport rutier de marfă a căror sarcină utilă sau greutate încărcată maximă admisă se situează sub o anumită limită. Această limită nu poate depăşi o sarcină utilă de 3,5 tone sau o greutate maximă admisă de 6 tone în cazul unui singur autovehicul.

Articolul 2

Definiţii

În înţelesul prezentului regulament, se aplică următoarele definiţii:

(a) „transport rutier de mărfuri” înseamnă orice transport de mărfuri cu ajutorul unui vehicul de transport rutier de marfă;

(b) „vehicul de transport rutier” înseamnă un vehicul rutier prevăzut cu un motor care reprezintă singurul mijloc de propulsie al vehiculului şi care este folosit în mod normal pentru transportul rutier al persoanelor sau mărfurilor sau pentru tractarea rutieră a vehiculelor folosite pentru transportul persoanelor sau mărfurilor;

(c) „vehicul rutier pentru transportul mărfurilor” înseamnă vehicul rutier destinat exclusiv sau în principal transportului mărfurilor (camion, remorcă, semi-remorcă);

(d) „vehicul de transport rutier de marfă” înseamnă orice vehicul izolat de transport rutier (camion) sau o combinaţie de vehicule rutiere, cum ar fi un autotren (camion cu remorcă) sau un vehicul articulat (tractor rutier cu semi-remorcă), destinate transportului de mărfuri;

(e) „camion” înseamnă vehicul rutier rigid destinat exclusiv sau în principal transportului mărfurilor;

(f) „tractor rutier” înseamnă vehicul de transport rutier destinat exclusiv sau în principal tractării altor vehicule rutiere care nu sunt înzestrate cu motor (mai ales semi-remorci);

(g) „remorcă” înseamnă vehicul rutier pentru transportul mărfurilor conceput pentru a fi tractat de un vehicul de transport rutier;

(h) „semi-remorcă” înseamnă vehicul rutier pentru transportul mărfurilor, fără osie frontală, astfel proiectat încât o parte a vehiculului şi o mare parte din greutatea cu sarcină se sprijină pe tractorul rutier;

(i) „vehicul articulat” înseamnă tractor rutier cuplat la o semi-remorcă;

(j) „autotren” înseamnă vehicul de transport rutier de marfă cuplat la o remorcă.

Această categorie include şi un vehicul articulat având ataşată încă o remorcă;

(k) „înmatriculat” înseamnă înscris într-un registru al vehiculelor de transport rutier, ţinut de un organism oficial dintr-un stat membru, indiferent dacă înmatricularea este sau nu însoţită de eliberarea unei plăci de înmatriculare.

În cazul transportului cu ajutorul unei combinaţii de vehicule de transport rutier, cum ar fi un autotren (camion cu remorcă) sau un vehicul articulat (tractor rutier cu semi-remorcă), şi în care vehiculul rutier de marfă (camion sau tractor rutier) şi remorca sau semi-remorca sunt înmatriculate în ţări diferite, vehiculul complet se consideră a fi înmatriculat în ţara unde este înmatriculat vehiculul rutier de marfă;

(l) „sarcină utilă” înseamnă greutatea maximă a mărfurilor declarată admisibilă de către autoritatea competentă din ţara unde este înmatriculat vehiculul.

Dacă vehiculul de transport rutier de marfă este un autotren compus dintr-un camion cu remorcă, sarcina utilă a autotrenului reprezintă suma sarcinilor utile ale camionului şi remorcii;

(m) „greutate maximă admisă” înseamnă greutatea totală a vehiculului (sau a combinaţiei de vehicule) în stare de staţionare şi pregătit de drum şi a încărcăturii declarate admisibile de către autoritatea competentă din ţara unde este înmatriculat vehiculul;

(n) „Eurostat” înseamnă departament al Comisiei, care răspunde de îndeplinirea sarcinilor care revin respectivei instituţii în ceea ce priveşte realizarea statisticilor comunitare.

Articolul 3

Culegerea datelor

(1) Statele membre trebuie să întocmească statistici cu privire la:

ê 1172/98 (adaptat)

(a) vehicule;

(b) deplasări;

(c) mărfuri.

(2) Variabilele statistice din fiecare domeniu, definiţia lor şi nivelurile din nomenclator folosite pentru analiza lor sunt prevăzute în Ö anexele I - VII Õ.

ê 1172/98

(3) La determinarea metodei care va fi folosită pentru obţinerea datelor statistice, statele membre se abţin de la a prevedea orice formalităţi la frontierele dintre statele membre.

ê 399/2009, art. 1 alineatul (1) (adaptat)

(4) Ö Adaptarea Õ caracteristicilor culegerii datelor şi Ö a conţinutului Õ anexelor se adoptă Ö de către Comisie. Măsura respectivă, destinată să modifice elemente neesenţiale ale prezentului regulament, se adoptă Õ în conformitate cu procedura Ö de reglementare cu control menţionată Õ la articolul 8 alineatul (3).

ê 399/2009, art. 1 alineatul (2) (adaptat)

Articolul 4

Precizia rezultatelor

Metodele de culegere şi de prelucrare a datelor trebuie concepute astfel încât rezultatele statistice transmise de către statele membre să se conformeze standardelor minime de precizie, ţinând cont de caracteristicile structurale ale transportului rutier din statele membre. Comisia adoptă cerinţele referitoare la precizie. Măsura respectivă, destinată să modifice elemente neesențiale ale prezentului regulament, se adoptă în conformitate cu procedura de reglementare cu control menţionată la articolul 8 alineatul (3).

ê 1172/98

Articolul 5

Transmiterea rezultatelor către Eurostat

(1) Statele membre transmit Eurostat, în fiecare trimestru, date individuale temeinic verificate corespunzând variabilelor menţionate la articolul 3 şi enumerate în anexa I, fără a indica numele, adresa sau numărul de înmatriculare.

Această transmitere de date trebuie să includă, când este cazul, date referitoare la trimestrele anterioare pentru care datele transmise au fost provizorii.

ê 399/2009, art. 1 alineatul (3) (adaptat)

(2) Modalităţile de transmitere a datelor menţionate la alineatul (1), inclusiv, dacă este cazul, a tabelelor statistice bazate pe acele date, se adoptă în conformitate cu procedura de gestionare menţionată la articolul 8 alineatul (2).

ê 1172/98

(3) Transmiterea se efectuează în decurs de cinci luni de la sfârşitul fiecărei perioade trimestriale de observare.

Prima transmitere acoperă primul trimestru al anului 1999.

ê 399/2009, art. 1 alineatul (4) (adaptat)

Articolul 6

Difuzarea rezultatelor

Dispoziţiile privind difuzarea rezultatelor statistice cu privire la transportul rutier al mărfurilor, inclusiv structura şi conţinutul rezultatelor care urmează să fie difuzate, se adoptă în conformitate cu procedura de gestionare menţionată la articolul 8 alineatul (2).

ê 1172/98

Articolul 7

Rapoarte

(1) Statele membre transmit Eurostat, înainte sau la data la care sunt înaintate primele informaţii trimestriale, un raport asupra metodelor folosite pentru culegerea datelor.

Statele membre transmit de asemenea Eurostat şi detalii despre orice modificare majoră a metodelor folosite pentru culegerea datelor.

(2) Statele membre trebuie să furnizeze Eurostat în fiecare an informaţii despre dimensiunea eşantioanelor, rata non-răspunsurilor şi, sub forma marjelor standard de eroare sau intervalelor de încredere, despre acurateţea principalelor rezultate.

ê 399/2009, art. 1 alineatul (6) (adaptat)

Articolul 8

Ö Procedura Comitetului Õ

(1) Comisia este asistată de Comitetul Ö sistemului statistic european Õ instituit prin Ö articolul 7 din Regulamentul (CE) nr. 223/2009Õ .

(2) Atunci când se face trimitere la prezentul alineat, se aplică articolele 4 şi 7 din Decizia 1999/468/CE, având în vedere dispoziţiile articolului 8 din respectiva decizie.

Termenul prevăzut la articolul 4 alineatul (3) din Decizia 1999/468/CE se stabileşte la trei luni.

(3) Atunci când se face trimitere la prezentul alineat, se aplică articolul 5a alineatele (1) - (4) și alineatul (5) litera (a), precum și articolul 7 din Decizia 1999/468/CE, având în vedere dispoziţiile articolului 8 din respectiva decizie.

ê

Articolul 9

Abrogarea

Regulamentul (CE) nr. 1172/98 se abrogă.

Trimiterile la regulamentul abrogat se înţeleg ca trimiteri la prezentul regulament şi se citesc în conformitate cu tabelul de corespondenţă din anexa IX.

ê 1172/98

Articolul 10

Intrarea în vigoare

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale şi se aplică direct în toate statele membre.

Adoptat la Bruxelles,

Pentru Parlamentul european Pentru Consiliu

Preşedintele Preşedintele

ê 1172/98 (adaptat)

ANEXE

Anexa I | LISTA VARIABILELOR |

Anexa II | NOMENCLATORUL CONFIGURAŢIEI OSIEI |

Anexa III | NOMENCLATORUL TIPURILOR DE DEPLASARE |

Anexa IV | NOMENCLATORUL MĂRFURILOR |

Anexa V | NOMENCLATORUL CATEGORIILOR DE MĂRFURI PERICULOASE |

Anexa VI | NOMENCLATORUL TIPURILOR DE ÎNCĂRCĂTURĂ |

Anexa VII | Ö CODIFICAREA LOCURILOR DE ÎNCĂRCARE ŞI DE DESCĂRCARE PE ŢĂRI ŞI REGIUNI Õ |

Ö Anexa VIII Õ | Ö REGULAMENT ABROGAT ŞI LISTA MODIFICĂRILOR ULTERIOARE Õ |

Ö Anexa IX Õ | Ö TABEL DE CORESPONDENŢĂ Õ |

____________

ê 1172/98

ANEXA I

LISTA VARIABILELOR

Informaţiile care trebuie furnizate pentru fiecare vehicul se împart în:

A1. date referitoare la vehicul;

A2. date referitoare la deplasări;

A3. date referitoare la mărfuri (în operaţiunea elementară de transport).

ê 1172/98 (adaptat)

è1 1893/2006, art. 13

A1. VARIABILE REFERITOARE LA VEHICUL

Conform definiţiei date la articolul 2, un vehicul de transport rutier de marfă este un vehicul de transport rutier (camion) sau combinaţie de vehicule rutiere, adică autotren (camion cu remorcă) sau vehicul articulat (tractor rutier cu semi-remorcă), destinate transportului de mărfuri.

Datele despre vehicul care trebuie furnizate sunt următoarele:

1. posibilitatea de a utiliza vehicule pentru transport combinat (opţional);

2. configuraţia osiei conform anexei II (opţional);

3. vechimea vehiculului de transport rutier (camion sau tractor rutier) în ani (începând de la data primei înmatriculări);

4. greutatea maximă admisă, în 100 kg;

5. sarcina utilă, în 100 kg;

6. clasa de activitate è1 NACE Rev. 2 ç (nivel 4 cifre) a operatorului vehiculului (opţional)[11];

7. tipul de transport (contra unei remuneraţii/pe cont propriu);

8. tipul de kilometri parcurşi în perioada studiată;

8.1. cu încărcătură;

8.2. fără încărcătură (inclusiv deplasările tractoarelor rutiere fără semi-remorcă) (opţional);

9. ponderarea vehiculului, pentru a fi folosită la obţinerea de rezultate complete pe baza datelor individuale atunci când datele sunt culese prin eşantionare aleatorie.

ê 1172/98

Configuraţii succesive

Dacă vehiculul de transport rutier ales pentru studiu este un camion folosit singur, adică fără remorcă, pe toată perioada studiului, acesta constituie în sine vehiculul rutier pentru transportul mărfurilor.

Cu toate acestea, dacă vehiculul de transport rutier ales pentru studiu este un tractor rutier – în care caz va avea cuplată o semi-remorcă – sau dacă este un camion la care este cuplată o remorcă, datele necesare conform regulamentului privesc vehiculul rutier de transport al mărfurilor luat în ansamblu. În acest caz, poate exista o schimbare a configuraţiei în cursul perioadei studiate (dacă unui camion i se ataşează o remorcă sau schimbă remorca în această perioadă, sau dacă un tractor rutier îşi schimbă semi-remorca). Într-un astfel de caz, aceste configuraţii succesive trebuie să fie înregistrate, iar datele despre vehicul trebuie să fie furnizate pentru fiecare deplasare. Dar dacă nu este posibil să se înregistreze aceste configuraţii succesive, se convine ca pentru variabilele referitoare la vehicul să se înregistreze acelea care corespund configuraţiei de la începutul primei deplasări cu încărcătură făcută în cursul perioadei studiate sau configuraţiei celei mai des folosite în timpul acestei perioade.

Modificarea tipului de transport

În mod similar, în funcţie de deplasare, transportul poate fi efectuat pe cont propriu sau contra unei remuneraţii, iar tipul de transport trebuie să fie înregistrat pentru fiecare deplasare. Cu toate acestea, dacă nu este posibilă înregistrarea acestor modificări, „tipul de transport” înregistrat va fi acela care corespunde principalului mod de utilizare.

A2. VARIABILE REFERITOARE LA DEPLASARE

În timpul perioadei studiate, vehiculul de transport rutier de marfă face deplasări, fie fără încărcătură (nu există mărfuri sau ambalaje goale în camion, remorcă sau semi-remorcă, acestea fiind deci „complet goale”), fie cu încărcătură (în camion, remorcă sau semi-remorcă se află marfă sau ambalaje goale, ambalajele goale fiind un tip special de marfă). Distanţa parcursă cu încărcătură de către vehiculul de transport rutier de marfă este distanţa dintre primul punct de încărcare şi ultimul loc de descărcare (unde vehiculul de transport rutier de marfă este golit complet). O deplasare cu încărcătură deci poate acoperi mai multe operaţii elementare de transport.

ê 1172/98 (adaptat)

Datele care trebuie furnizate pentru fiecare deplasare sunt următoarele:

1. tipul de deplasare conform nomenclatorului din anexa III;

2. greutatea mărfurilor transportate în cursul deplasării sau în fiecare etapă a deplasării, greutate brută în 100 kg;

3. locul de încărcare (a vehiculului de transport rutier al mărfurilor, pentru o deplasare cu încărcătură):

- definiţie: locul de încărcare reprezintă primul loc în care mărfurile sunt încărcate în vehiculul de transport rutier al mărfurilor, care a fost înainte de aceasta complet gol (sau unde tractorul rutier este cuplat cu o semi-remorcă încărcată). În cazul unei deplasări fără încărcătură, reprezintă locul de descărcare al deplasării precedente cu încărcătură (noţiunea de „loc unde începe deplasarea fără încărcătură”),

- codificare: locul de încărcare este codificat conform prevederilor din anexa VII;

4. locul de descărcare (a vehiculului de transport rutier al mărfurilor, pentru o deplasare cu încărcătură):

- definiţie: locul de descărcare reprezintă ultimul loc în care mărfurile sunt descărcate din vehiculul de transport rutier de marfă, care este apoi complet gol (sau unde tractorul rutier este decuplat de o semi-remorcă). În cazul unei deplasări fără încărcătură, reprezintă locul de încărcare al următoarei deplasări cu încărcătură (noţiunea de „loc unde se termină deplasarea fără încărcătură”),

- codificare: locul de descărcare este codificat conform prevederilor din anexa VII;

5. distanţa parcursă: distanţa efectivă, exclusiv distanţa parcursă de vehiculul de transport rutier de marfă în timp ce era transportat de un alt mijloc de transport;

6. Ö tone-kilometri Õ realizate în timpul deplasării;

ê 2691/1999 art. 1, pct. 1

7. Ţări tranzitate (nu mai mult de cinci), codificate prin trimitere la anexa VII.

ê 1172/98

8. locul de încărcare, dacă este cazul, al vehiculului de transport rutier de marfă pe alt mijloc de transport conform dispoziţiilor din anexa VII (opţional);

9. locul de descărcare, dacă este cazul, al vehiculului de transport rutier de marfă de pe alt mijloc de transport conform dispoziţiilor din anexa VII (opţional);

10. starea „încărcat complet” (procedura 2) sau „încărcat incomplet” (procedura 1) a vehiculului de transport rutier de marfă în timpul deplasării respective, din punctul de vedere al volumului maxim de spaţiu folosit în timpul deplasării (procedura 0 = prin convenţie pentru deplasările fără încărcătură) (opţional).

A3. VARIABILE REFERITOARE LA MARFĂ (ÎN OPERAŢIUNEA ELEMENTARĂ DE TRANSPORT)

În timpul unei deplasări cu încărcătură, pot fi efectuate mai multe operaţii elementare de transport, o operaţie elementară de transport fiind definită drept transportul unui singur tip de marfă (definit prin referire la un nivel anume al nomenclatorului) între locul ei de încărcare şi locul ei de descărcare.

Datele care trebuie furnizate în legătură cu o operaţie elementară de transport în timpul unei deplasări cu încărcătură sunt următoarele:

1. tipul de marfă, conform grupelor dintr-un nomenclator adecvat (vezi anexa IV);

2. greutatea mărfii: greutate brută în 100 kg;

3. dacă este cazul, clasificarea mărfii ca fiind periculoasă conform principalelor categorii din Directiva [94/55/CE] a [Consiliului][12] enumerate în anexa V;

4. tipul de încărcătură conform anexei VI (opţional);

5. locul de încărcare a mărfii, codificat conform dispoziţiilor din anexa VII;

6. locul de descărcare a mărfii, codificat conform dispoziţiilor din anexa VII;

7. distanţa parcursă, distanţa efectivă exclusiv distanţa parcursă în timp ce vehiculul de transport rutier de marfă era transportat de un alt mijloc de transport.

Operaţiile de transport efectuate în timpul unei deplasări de tip „circuit de colectare sau distribuţie” (tipul 3 de deplasare)

Pentru acest tip de deplasare, cu mai multe puncte de încărcare şi/sau descărcare, este practic imposibil să li se ceară operatorilor de transport să descrie operaţiile elementare de transport.

Pentru aceste deplasări, când sunt identificate ca atare, este de obicei generată o singură operaţie elementară de transport pe baza informaţiilor cu privire la deplasare.

Fiecare stat membru va informa Comisia cu privire la definiţia proprie a acestui tip de deplasare şi va explica ipotezele simplificatoare pe care este obligat să le aplice atunci când culege date cu privire la operaţiile respective de transport.

Apendice metodologic

Deplasări cu încărcătură şi operaţii elementare de transport

În funcţie de statul membru implicat, informaţiile referitoare la transport sunt culese pe următoarea bază:

- fie o descriere a fiecărei operaţii elementare de transport de mărfuri (cu detalii suplimentare despre deplasările fără încărcătură),

- fie o descriere a deplasărilor efectuate de vehicul în timpul acestor operaţii elementare de transport.

În marea majoritate a cazurilor, când este efectuată o deplasare cu încărcătură, aceasta reprezintă o operaţie elementară de transport numai cu:

- un singur tip de marfă încărcată (prin referire la nomenclatorul mărfurilor în uz, în acest caz cele 24 de grupe derivate din clasificarea NST)[13],

- un singur punct de încărcare a mărfurilor,

- un singur punct de descărcare a mărfurilor.

În acest caz, cele două metode utilizate sunt absolut echivalente, iar informaţiile culese prin fiecare metodă descriu:

- atât transportul mărfii (toate operaţiile elementare de transport de marfă),

- cât şi deplasările efectuate de vehiculele care execută aceste operaţii, cu detalii referitoare la capacităţile vehiculelor şi utilizarea acestor capacităţi (deplasare cu încărcătură cu coeficient de utilizare; deplasare fără încărcătură).

Conform prezentului regulament, trebuie descrise atât transportarea mărfii, cât şi deplasările efectuate de vehicule, dar nu este de dorit să se impună operatorilor de transport o creştere excesivă a poverii statistice, cerându-li-se să descrie amănunţit transportarea mărfii şi deplasările vehiculelor.

În consecinţă, atunci când codifică chestionarele, Oficiile Naţionale de Statistică din statele membre trebuie să reconstituie datele care nu sunt cerute explicit operatorilor de transport, pe baza datelor pe care ei le culeg în legătură fie cu „operaţia elementară de transport”, fie cu „deplasarea efectuată de vehicul”.

ê 1172/98 (adaptat)

Problema va apărea atunci când mai multe operaţii elementare de transport sunt efectuate în cursul unei singure deplasări cu încărcătură, deoarece:

- există mai multe puncte de încărcare şi/sau descărcare a mărfii (dar limitate ca număr, căci altfel ar fi vorba de circuite de colectare sau distribuţie, care necesită o abordare specială).

În acest caz, aceste puncte diferite de încărcare şi/sau descărcare sunt înregistrate, pentru a calcula corect direct Ö tonele-kilometri Õ realizate în timpul deplasării, iar oficiul de statistică poate reconstitui operaţiile elementare de transport,

- şi/sau există diferite tipuri de marfă transportate în timpul deplasării cu încărcătură, fapt care în general nu este înregistrat în statistici, pentru că numai tipul de marfă (unic sau principal) este cerut.

În acest caz, pierderea informaţiei este acceptată şi statele membre care efectuează acest fel de simplificare o pot menţiona explicit Comisiei.

________

ê 1172/98

ANEXA II

NOMENCLATORUL CONFIGURAŢIILOR OSIEI

Atunci când este folosită o combinaţie de vehicule, configuraţia osiei se referă la numărul total de osii, adică osiile camionului sau ale tractorului rutier, plus cele ale remorcii sau semi-remorcii.

Categoriile de osii luate în considerare sunt următoarele:

Codificare |

1. Numărul de osii al vehiculelor unice (camioane): |

2 | 120 |

3 | 130 |

4 | 140 |

altul | 199 |

2. Numărul de osii pentru combinaţii de vehicule: camion şi remorcă: |

2 + 1 | 221 |

2 + 2 | 222 |

2 + 3 | 223 |

3 + 2 | 232 |

3 + 3 | 233 |

altul | 299 |

3. Numărul de osii pentru combinaţii de vehicule: tractor rutier şi semi-remorcă: |

2 + 1 | 321 |

2 + 2 | 322 |

2 + 3 | 323 |

3 + 2 | 332 |

3 + 3 | 333 |

altul | 399 |

4. Tractor rutier singur | 499 |

________

ANEXA III

NOMENCLATORUL TIPURILOR DE DEPLASARE

1. Deplasare cu încărcătură care implică o singură operaţie elementară de transport.

2. Deplasare cu încărcătură care implică mai multe operaţii de transport dar care nu este considerată un circuit de colectare sau distribuţie.

3. Deplasare cu încărcătură de tipul circuitului de colectare sau distribuţie.

4. Deplasare fără încărcătură.

________

ê 1304/2007 art. 2

ANEXA IV

NOMENCLATORUL MĂRFURILOR NST 2007

Diviziune | Descriere |

01 | Produse agricole, de vânătoare și forestiere; pește și alte produse pescărești |

02 | Cărbune și lignit; țiței și gaze naturale |

03 | Minereuri metalifere și alte produse de minerit și exploatare în carieră; turbă; uraniu și toriu |

04 | Produse alimentare, băuturi și tutun |

05 | Textile și produse textile; piele și produse din piele |

06 | Lemn și produse din lemn și plută (cu excepția mobilierului); articole din paie și materiale de împletit; celuloză, hârtie și produse din hârtie; materiale tipărite și pe medii de stocare |

07 | Cocs și produse petroliere rafinate |

08 | Chimicale, produse chimice și fibre sintetice și artificiale; produse din mase plastice și din cauciuc; combustibil nuclear |

09 | Alte produse minerale nemetalice |

10 | Metale de bază; produse metalice fabricate, cu excepția mașinilor și a echipamentelor |

11 | Mașini și echipamente n.c.a.; mașini și aparatură de calcul pentru birou; mașini și aparate electrice n.c.a.; echipamente și aparate radio, TV și de comunicații; instrumente medicale, optice și de precizie; ceasuri și ceasornice |

12 | Echipamente de transport |

13 | Mobilier; alte mărfuri manufacturate n.c.a. |

14 | Materii prime secundare; deșeuri urbane și alte deșeuri |

15 | Poștă, colete |

16 | Echipamente și materiale utilizate în transportul de mărfuri |

17 | Mărfuri mutate în cursul mutării de gospodării sau birouri; bagaje transportate separat de pasageri; automobile mutate în scopul reparațiilor; alte mărfuri necomerciale, n.c.a. |

18 | Mărfuri grupate: un amestec de tipuri de mărfuri care sunt transportate împreună |

19 | Mărfuri neidentificabile: mărfuri care nu pot fi identificate dintr-un motiv sau altul și care, prin urmare, nu pot fi clasificate în grupele 1-16. |

20 | Alte mărfuri, n.c.a. |

_______________

ê 1172/98 (adaptat)

ANEXA V

NOMENCLATORUL CATEGORIILOR DE MĂRFURI PERICULOASE(*)

1. | Explozivi |

2. | Gaze, comprimate, lichefiate sau dizolvate sub presiune |

3. | Lichide inflamabile |

4.1. | Solide inflamabile |

4.2. | Substanţe care se pot aprinde spontan |

4.3. | Substanţe care, în contact cu apa, emit gaze inflamabile |

5.1. | Substanţe oxidante |

5.2. | Peroxizi organici |

6.1. | Substanţe toxice |

6.2. | Substanţe care pot cauza infecţii |

7. | Materiale radioactive |

8. | Corozivi |

9. | Substanţe periculoase diverse |

________________ (*) Fiecare categorie reprezintă fie o clasă fie o diviziune a unei clase cuprinse în nomenclatorul tipurilor de mărfuri periculoase conform definiţiei din Directiva [94/55/CE], anexa A. |

_________

ê 1172/98

ANEXA VI

NOMENCLATORUL TIPURILOR DE ÎNCĂRCĂTURĂ(*)

0 | Mărfuri lichide în vrac (fără unitate de încărcătură) |

1 | Mărfuri solide în vrac (fără unitate de încărcătură) |

2 | Containere de marfă mari |

3 | Alte containere de marfă |

4 | Mărfuri peletizate |

5 | Mărfuri legate cu funii |

6 | Unităţi mobile, autopropulsate |

7 | Alte unităţi mobile |

8 | (Rezervat) |

9 | Alte tipuri de încărcătură |

________________ (*) Naţiunile Unite, Comisia Economică pentru Europa – Coduri pentru tipuri de încărcătură, ambalaje şi materiale de ambalat, Recomandarea 21 adoptată de Grupul de lucru pentru facilitarea procedurilor de comerţ internaţional, Geneva, martie 1986. |

________

ê 2691/1999 art. 1, pct. 2 şi anexa (adaptat)

ANEXA VII

CODIFICAREA Ö LOCURILOPR DE ÎNCĂRCARE ŞI DE DESCĂRCARE Õ PE ŢĂRI ŞI REGIUNI

1. Locurile de încărcare şi de descărcare sunt codificate după cum urmează:

(a) defalcare regională la nivelul 3 al nomenclatorului unităţilor teritoriale statistice (NUTS), pentru statele membre ale Comunităţii;

(b) lista regiunilor administrative furnizată de ţările terţe respective, pentru statele nemembre ale Comunităţii care sunt părţi contractante în acordul asupra Spaţiului Economic European (SEE), şi anume Islanda, Liechtenstein şi Norvegia;

(c) pentru celelalte ţări terţe, codurile de două litere ISO-3166. Codurile cele mai curente sunt indicate în tabel, Ö la punctul 2 litera (b) din prezenta anexă Õ.

2. Pentru codificarea ţărilor tranzitate (punctul 7 din anexa I, partea A2 se utilizează următoarele coduri ale ţărilor:

(a) partea cu două litere a codului NUTS, conform următorului tabel, pentru statele membre ale Comunităţii;

(b) pentru toate celelalte ţări, codurile de două litere ISO-3166. Codurile cele mai curente sunt indicate în următorul tabel.

Tabelul codurilor ţărilor

(a) Statele membre ale Uniunii Europene (corespunzând codurilor cu două litere ale ţărilor NUTS)

Notă: ţările sunt clasificate în ordinea oficială a Uniunii Europene.

ê 1791/2006 anexa, pct. 8.5, lit. (a) (adaptat)

Ţară | Cod |

Belgia | BE |

Bulgaria | BG |

Republica Cehă | CZ |

Danemarca | DK |

Germania | DE |

Estonia | EE |

Ö Irlanda Õ | Ö IE Õ |

Grecia | Ö EL Õ |

Spania | ES |

Franţa | FR |

Italia | IT |

Cipru | CY |

Letonia | LV |

Lituania | LT |

Luxemburg | LU |

Ungaria | HU |

Malta | MT |

Ţările de Jos | NL |

Austria | AT |

Polonia | PL |

Portugalia | PT |

România | RO |

Slovenia | SI |

Slovacia | SK |

Finlanda | FI |

Suedia | SE |

Regatul Unit | UK |

ê 2691/1999 art. 1, pct. 2 şi anexa (adaptat)

b) Alte ţări (coduri de două litere ISO-3166)

Notă: ţările sunt clasificate pe coduri

Numele ţării | Codul |

Albania | AL |

Bosnia-Herţegovina | BA |

Belarus | BY |

Elveţia | CH |

Croaţia | HR |

Islanda | IS |

Liechtenstein | LI |

Ö Republica Moldova Õ | MD |

Ö Muntenegru Õ | Ö ME Õ |

Fosta Republică Iugoslavă Macedonia | MK Ö [14] Õ |

Norvegia | NO |

Federaţia Rusă | RU |

Ö Serbia Õ | Ö RS Õ |

Turcia | TR |

Ucraina | UA |

________

é

ANEXA VIII

Regulament abrogat şi lista modificărilor ulterioare

Regulamentul (CE) nr. 1172/98 al Consiliului (JO L 163, 6.6.1998, p. 1) |

Regulamentul (CE) nr. 2691/1999 al Comisiei (JO L 326, 18.12.1999, p. 39) |

Punctul 10.15 din anexa II la Actul de aderare din 2003 (JO L 236, 23.9.2003, p. 561) |

Regulamentul (CE) nr. 1882/2003 al Parlamentului European şi al Consiliului (JO L 284, 31.10.2003, p. 1) | Numai anexa II, punctul 27 |

Regulamentul (CE) nr. 1791/2006 al Consiliului (JO L 363, 20.12.2006, p. 1) | Numai anexa, punctul 8.5 |

Regulamentul (CE) nr. 1893/2006 al Parlamentului European şi al Consiliului (JO L 393, 30.12.2006, p. 1) | Numai articolul 13 |

Regulamentul (CE) nr. 1304/2007 al Comisiei (JO L 290, 8.11.2007, p. 14) | Numai articolul 2 |

Regulamentul (CE) nr. 399/2009 al Parlamentului European şi al Consiliului (JO L 126, 21.5.2009, p. 9) |

_____________

ANEXA IX

TABEL DE CORESPONDENŢĂ

Regulamentul (CE) nr. 1172/98 | Prezentul regulament |

Articolul 1 | Articolul 1 |

Articolul 2, de la prima liniuţă la a paisprezecea | Articolul 2, literele (a) - (n) |

Articolul 3 | Articolul 3 |

Articolul 4 | Articolul 4 |

Articolul 5, alineatele (1), (2) şi (3) | Articolul 5, alineatele (1), (2) şi (3) |

Articolul 5, alineatul (4) | ________ |

Articolul 5, alineatul (5) | ________ |

Articolul 6 | Articolul 6 |

Articolul 7, alineatul (1) | Articolul 7, alineatul (1) |

Articolul 7 alineatul (2) | Articolul 7 alineatul (2) |

Articolul 7 alineatul (3) | ________ |

Articolul 8 | ________ |

Articolul 10 | Articolul 8 |

Articolul 11 | ________ |

________ | Articolul 9 |

Articolul 12 | Articolul 10 |

Anexele A - G | Anexele I - VII |

________ | Anexa VIII |

________ | Anexa IX |

_____________

[1] COM(87) 868 PV.

[2] A se vedea anexa 3 din partea A a susmenţionatelor concluzii.

[3] Efectuată în conformitate cu Comunicarea Comisiei către Parlamentul European şi Consiliu-Codificarea acquis-ului comunitar, COM(2001) 645 final.

[4] A se vedea anexa VIII la prezenta propunere.

[5] JO C [...], [....], p. [...].

[6] JO C [...], [....], p. [...].

[7] JO L 163, 6.6.1998, p. 1.

[8] A se vedea anexa VIII.

[9] JO L 87, 31.3.2009, p. 164.

[10] JO L 184, 17.7.1999, p. 23.

[11] Clasificarea statistică a activităţilor economice în Ö Comunitatea Europeană Õ.

[12] JO L [319], [12.12.1994], p. [7].

[13] NST: Nomenclator uniform al mărfurilor pentru statisticile privitoare la transport.

[14] Cod provizoriu care nu aduce atingere denumirii definitive a ţării, care va fi convenită la încheierea negocierilor ce se desfăşoară în această privinţă, în prezent, în cadrul Naţiunilor Unite.